
6 DR.30.6.2005 

 
 

3. Datuk Abdul Rahim bin Bakri [Kudat] minta Menteri Sains, Teknologi dan 
Inovasi menyatakan apakah kerajaan bersedia untuk mewujudkan  universiti khusus untuk 
memajukan bidang bioteknologi seperti mana penubuhan Universiti Multimedia untuk 
bidang ICT.  Setakat manakah tahap kemajuan Bioteknologi Development Corporation dan 
adakah dana ‘venture capital’ juga telah ditubuhkan untuk menyokong industri ini. 

Menteri Sains, Teknologi dan Inovasi [Dato' Dr. Haji Jamaludin bin Dato' 
Mohd. Jarjis]:  Terima kasih Tuan Yang di-Pertua.  Dalam pembinaan industri conventional 
sudah semestinya kita perlu mempunyai kekuatan atau pembinaan prasarana fizikal.  
Namun dalam pembangunan industri biotech ada kelainan sedikit.  Amat penting pula 
dibina dan mewujudkan infrastruktur pengetahuan ataupun knowledge infrastructure. 

Antara usaha yang dilaksanakan oleh MOSTI (Kementerian Sains, Teknologi Dan 
Inovasi) ialah membina kekuatan-kekuatan R &amp; D daripada institusi dan juga  universiti-
universiti yang sedia ada selaras dengan teras dasar bioteknologi negara.   

Penumpuan dan pengkhususan ko-kurikulum biotech selaras dengan Dasar 
Biotech Negara sedang dalam semua  universiti dan juga institusi-institusi R&amp;D tempatan.  
Namun demikian, kerajaan akan menimbang untuk mewujudkan  universiti sama ada oleh 
kerajaan atau swasta jika diperlukan di masa akan datang. 

Perbadanan Teknologi Malaysia atau Malaysian Biotech Corporation seperti yang 
kita ketahui baru sahaja ditubuhkan dan diumumkan oleh Yang Amat Berhormat Perdana 
Menteri pada 13 Mei baru-baru ini.  Selaras dengan mandat yang telah diberikan, 
Perbadanan Biotech baru-baru ini berjaya menampilkan Dasar Biotech Negara di pameran 
Bio 2005 yang diadakan baru-baru ini di Philadelphia di Amerika Syarikat.   

Perbadanan telah banyak menerima lawatan-lawatan ke pameran yang diadakan 
dan sukacita saya juga memaklumkan bahawa Pengerusi Biotech Corporation ialah Tan Sri 
Zaharudin (Penasihat Sains kepada kerajaan) dan Ketua Eksekutifnya ialah Iskandar dan 
beliau ada di sini.  Untuk pengetahuan Tuan Yang di-Pertua, ada di belakang sana.   

Saya juga mengambil kesempatan untuk menyatakan bahawa kerajaan telah 
memutuskan MTDC satu venture capital kerajaan untuk melaksanakan model teroka 
bioteknologi.  Kerajaan juga akan menimbang penubuhan dana-dana modal teroka yang 
baru sama ada oleh kerajaan atau swasta dan swasta ini sama ada di luar negeri ataupun 
dalam negeri untuk memajukan industri bioteknologi negara di Malaysia ini.  Terima kasih. 

Datuk Abdul Rahim bin Bakri:  Terima kasih Tuan Yang di-Pertua, terima kasih 
Yang Berhormat Menteri.  Seperti mana yang kita tahu bahawa bidang bioteknologi ini 
bukanlah satu bidang yang baru kerana mengikut sejarah, ia telah pun wujud semenjak 
enam ribu tahun yang lalu apabila manusia telah menggunakan bahan-bahan tertentu di 
dalam usaha untuk menghasilkan makanan seperti roti dan keju. 

Tetapi bidang ini semakin dikenal pasti sebagai satu sumber kemakmuran dunia di 
masa kini dan di masa hadapan berikutan aplikasi yang meluas dalam bidang bioteknologi 
ini dalam bidang penjagaan kesihatan, rawatan penyakit, makanan, pertanian dan 
pengeluaran barang pengilangan. 

Soalan saya, setakat manakah tahap kemajuan negara kita dalam bidang 
bioteknologi khususnya penyelidikan dalam bidang ‘deoxyribonucleic acid’ atau pun DNA 
dan berapakah makmal DNA yang telah beroperasi di negara kita dan berapakah pakar 
yang telah dikenal pasti di dalam bidang ini dan seperti mana yang kita tahu baru-baru ini 
Perdana Menteri telah melawat sebuah negara yang begitu maju dalam bidang bioteknologi 
iaitu Netherlands dan saya minta penjelasan daripada Yang Berhormat Menteri, apakah 
kerjasama yang telah dapat dijalin di antara Kerajaan Malaysia dengan Holland di dalam 
usaha untuk memajukan bidang bioteknologi ini.  Terima kasih. 

Dato' Dr. Haji Jamaludin bin Dato' Mohd. Jarjis:  Terima kasih Yang Berhormat.  
Dari hujah persoalan Yang Berhormat nampaknya Yang Berhormat banyak pengetahuan 
dalam bidang ini biotech.  Syabas Yang Berhormat.  Saya cuba menjawab sebanyak yang 
boleh namun demikian ingin memaklumkan bahawa satu taklimat akan diadakan tidak lama 
lagi untuk Ahli Parlimen tentang industri biotech.   



3. Datuk Abdul Rahim bin Bakri [Kudat] minta Menteri Sains, Teknologi dan Inovasi menyatakan apakah kerajaan bersedia untuk mewujudkan universiti khusus untuk memajukan bidang bioteknologi seperti mana penubuhan Universiti Multimedia untuk bidang ICT. Setakat manakah tahap kemajuan Bioteknologi Development Corporation dan adakah dana 'venture capital' juga telah ditubuhkan untuk menyokong industri ini. Menteri Sains, Teknologi dan Inovasi [Dato' Dr. Haji Jamaludin bin Dato' Mohd. Jarjis]: Terima kasih Tuan Yang di-Pertua. Dalam pembinaan industri conventional sudah semestinya kita perlu mempunyai kekuatan atau pembinaan prasarana fizikal. Namun dalam pembangunan industri biotech ada kelainan sedikit. Amat penting pula dibina dan mewujudkan infrastruktur pengetahuan ataupun knowledge infrastructure. Antara usaha yang dilaksanakan oleh MOSTI (Kementerian Sains, Teknologi Dan Inovasi) ialah membina kekuatan-kekuatan R & D daripada institusi dan juga universiti- universiti yang sedia ada selaras dengan teras dasar bioteknologi negara. Penumpuan dan pengkhususan ko-kurikulum biotech selaras dengan Dasar Biotech Negara sedang dalam semua universiti dan juga institusi-institusi R&D tempatan. Namun demikian, kerajaan akan menimbang untuk mewujudkan universiti sama ada oleh kerajaan atau swasta jika diperlukan di masa akan datang. Perbadanan Teknologi Malaysia atau Malaysian Biotech Corporation seperti yang kita ketahui baru sahaja ditubuhkan dan diumumkan oleh Yang Amat Berhormat Perdana Menteri pada 13 Mei baru-baru ini. Selaras dengan mandat yang telah diberikan, Perbadanan Biotech baru-baru ini berjaya menampilkan Dasar Biotech Negara di pameran Bio 2005 yang diadakan baru-baru ini di Philadelphia di Amerika Syarikat. Perbadanan telah banyak menerima lawatan-lawatan ke pameran yang diadakan dan sukacita saya juga memaklumkan bahawa Pengerusi Biotech Corporation ialah Tan Sri Zaharudin (Penasihat Sains kepada kerajaan) dan Ketua Eksekutifnya ialah Iskandar dan beliau ada di sini. Untuk pengetahuan Tuan Yang di-Pertua, ada di belakang sana. Saya juga mengambil kesempatan untuk menyatakan bahawa kerajaan telah memutuskan MTDC satu venture capital kerajaan untuk melaksanakan model teroka bioteknologi. Kerajaan juga akan menimbang penubuhan dana-dana modal teroka yang baru sama ada oleh kerajaan atau swasta dan swasta ini sama ada di luar negeri ataupun dalam negeri untuk memajukan industri bioteknologi negara di Malaysia ini. Terima kasih. Datuk Abdul Rahim bin Bakri: Terima kasih Tuan Yang di-Pertua, terima kasih Yang Berhormat Menteri. Seperti mana yang kita tahu bahawa bidang bioteknologi ini bukanlah satu bidang yang baru kerana mengikut sejarah, ia telah pun wujud semenjak enam ribu tahun yang lalu apabila manusia telah menggunakan bahan-bahan tertentu di dalam usaha untuk menghasilkan makanan seperti roti dan keju. Tetapi bidang ini semakin dikenal pasti sebagai satu sumber kemakmuran dunia di masa kini dan di masa hadapan berikutan aplikasi yang meluas dalam bidang bioteknologi ini dalam bidang penjagaan kesihatan, rawatan penyakit, makanan, pertanian dan pengeluaran barang pengilangan. Soalan saya, setakat manakah tahap kemajuan negara kita dalam bidang bioteknologi khususnya penyelidikan dalam bidang 'deoxyribonucleic acid' atau pun DNA dan berapakah makmal DNA yang telah beroperasi di negara kita dan berapakah pakar yang telah dikenal pasti di dalam bidang ini dan seperti mana yang kita tahu baru-baru ini Perdana Menteri telah melawat sebuah negara yang begitu maju dalam bidang bioteknologi iaitu Netherlands dan saya minta penjelasan daripada Yang Berhormat Menteri, apakah kerjasama yang telah dapat dijalin di antara Kerajaan Malaysia dengan Holland di dalam usaha untuk memajukan bidang bioteknologi ini. Terima kasih. Dato' Dr. Haji Jamaludin bin Dato' Mohd. Jarjis: Terima kasih Yang Berhormat. Dari hujah persoalan Yang Berhormat nampaknya Yang Berhormat banyak pengetahuan dalam bidang ini biotech. Syabas Yang Berhormat. Saya cuba menjawab sebanyak yang boleh namun demikian ingin memaklumkan bahawa satu taklimat akan diadakan tidak lama lagi untuk Ahli Parlimen tentang industri biotech.